Държавен вестник, бр. 108, 2014 г., стр. 5

БРОЙ  108	
Д Ъ Р Ж А В Е Н  В Е С Т Н И К 	
СТР.  5  
Финансов контрольор 
1 
Обща администрация   
34 
в т.ч.:   
    
дирекция „Обща администрация“
34 
Специализирана администрация   
249 
в т.ч.:   
    
Главна дирекция „Национален център по 
метрология“ 
63 
Главна дирекция „Мерки и измервателни 
уреди“, включително регионалните отдели   186“ 
§ 12. Постановлението се приема във 
връзка с решение на Народното събрание от 
7 ноември 2014 г. за приемане на структура на 
Министерския съвет на Република България 
(ДВ, бр. 93 от 2014 г.).
§ 13. Постановлението влиза в сила от 
1 януари 2015 г. с изключение на § 8, който 
влиза в сила от деня на обнародване на по­
становлението в „Държавен вестник“.
Министър-председател:  
Бойко Борисов
За главен секретар на Министерския съвет: 
Веселин Даков
УСТРОЙСТВЕН ПРАВИЛНИК
на Министерството на икономиката
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат основните 
въпроси, свързани с функциите, организаци­
ята на работа и числеността на персонала на 
Министерството на икономиката, наричано 
по-нататък „Министерството“, на неговите 
организационни структури и административни 
звена, както и на Службите по търговско-
икономическите въпроси към задграничните 
представителства на Република България.
Чл. 2. (1) Министерството на икономиката 
е юридическо лице на бюджетна издръжка 
със седалище в гр. София, ул. Славянска 8.
(2) Министерството на икономиката е 
организирано в дирекции, които подпомагат 
министъра на икономиката при осъществяване 
на правомощията му, осигуряват технически 
дейността му и извършват дейности по адми­
нистративното обслужване на юридическите 
лица и гражданите.
Г л а в а  в т о р а
ПРАВОМОЩИЯ НА МИНИСТЪРА НА 
ИКОНОМИКАТА
Раздел I
Общи положения
Чл. 3. (1) Министърът на икономиката, 
наричан по-нататък „министъра“, е централен 
едноличен орган на изпълнителната власт, 
който разработва, организира, координира и 
контролира осъществяването на държавната 
политика в областта на икономиката.
(2) Министърът ръководи и представлява 
Министерството.
Чл. 4. (1) При осъществяване на поли­
тическата програма на правителството, при 
разработване на проекти на нормативни ак­
тове и при изпълнение на правомощията си 
министърът се подпомага от двама замест­
ник-министри.
(2) Министърът делегира с писмена запо­
вед правомощия на заместник-министрите и 
определя техните функции.
(3) Функциите на министъра в негово от­
съствие от страната или когато ползва законо­
установен отпуск, се изпълняват от определен 
с писмена заповед за всеки конкретен случай 
заместник-министър.
Раздел II
Правомощия на министъра
Чл. 5. (1) Въз основа на Конституцията 
на Република България и в изпълнение на 
законите министърът самостоятелно или 
съвместно с други органи на властта и/или 
обществени организации:
1. ръководи, координира и контролира 
осъществяването на държавната политика в 
областта на икономиката;
2. определя стратегическите цели и прио­
ритети на икономическата политика в рам­
ките на своите правомощия, организира и 
координира разработването на стратегии и 
програми за постигането им;
3. обсъжда икономическата политика с 
работодателските организации, синдикатите, 
бизнес асоциациите и неправителствените 
организации и осигурява активното взаимо­
действие с тях при разработването, контрола и 
наблюдението на отделни програми и проекти 
за осъществяване на политиките;
4. участва при провеждането на политиката 
за насърчаване на енергийната ефективност 
и използването на възобновяеми енергийни 
източници (ВЕИ); 
5. участва в разработването на национал­
ната рамка на политиката за насърчаване 
на устойчивата електрическа мобилност и 
изпълнението на дейностите в икономиката, 
свързани с прилагането на Директива 2014/94/
ЕС на Европейския парламент и на Съвета;
6. осъществява взаимодействие с министер­
ства, агенции и неправителствени организа­
ции по отношение на дейностите за развитие 
на нисковъглеродна и ресурсно ефективна 
икономика, опазване на околната среда и 
ограничаване на изменението на климата 
съобразно функционалната си компетентност;
7. провежда и координира държавната 
политика за защита на потребителите и 
предприема мерки за нейното интегриране 
при провеждане на другите секторни и хори­
зонтални политики;